ООУ„Толи Зордумис“, Куманово; ул.„Боро Прцан“, бр. 38                                                                                                                                                                              тел –факс 031412311//  e-mail:  tolikumanovo @ gmail.com


ПРОГРАМА ЗА ТРИДНЕВНА ЕКСКУРЗИЈА                                                                                             ЗА ДЕВЕТТО ОДДЕЛЕНИЕ                                                                                                                                        УЧЕБНА 2025/2026 ГОДИНА

Врз основа на Правилникот за начинот на изведувањето на ученичките екскурзии, донесен според член 34 став 4 од Законот за основно образование, стручниот тим за екскурзии при ООУ „Толи Зордумис“, Куманово, ја изготви следнава програма за изведување на тридневна екскурзија за генерацијата на деветтите одделенија во учебната 2025/2026 година:

ВОСПИТНО – ОБРАЗОВНИ ЦЕЛИ

Примарна воспитно – образовна цел на тридневната екскурзија е посета на културно – историски знаменитости, при што учениците ќе ги збогатат своите знаења за нив и ќе ја видат нивната природна убавина и величественост. Згора на тоа, учениците ќе можат да ги применат стекнатите вештини и ставови преку непосредно запознавање со тие знаменитости, како и со појавите и односите во природата и општествената средина.

ЗАДАЧИ

За да се остварат целите на екскурзијата, неопходно ќе биде да се реализираат неколку задачи и тоа:

· Учениците да развијат интерес за природата и да градат еколошки навики преку посета на испланираните знаменитости, со што ќе се зголеми и потенцира културолошкиот аспект од нивното истражување и изучување, како и мотивација за зачувување на природните убавини и историски локалитети во татковината.

· Учениците да се запознаат со културата и начинот на живот на луѓето во одделни краеви од татковината, а тоа ќе придонесе кон зголемување на чувство на патриотизам, толеранција и соживот; бидејќи преку запознавање на другите учиме да ги прифаќаме разните навики и сфаќања како нормална појава во мултиетнички средини.

· Преку оваа екскурзија ќе се развива позитивен однос кон националните, културните и естетските вредности којшто е многу значаен за оформување на карактерот на учениците, како и за успешен соживот во мултикултурни општества.  

· Екскурзијата ќе има за задача и да ја развива социјализацијата и ќе им овозможи на учениците да стекнат искуство во осамостојување и грижа за себе, далеку од удобностите на семејството и нивните најблиски.       

· Една од задачите ќе биде и поттикнување и манифестирање на позитивни емоции, будење и негување на позитивен став кон животот, патувањето, дружењето и откривањето на нови убавини во татковината. 

СОДРЖИНИ И АКТИВНОСТИ

Со  тридневната екскурзија е опфатена генерација на деветите одделенија од ООУ „Толи Зордумис“, Куманово и тоа:    

Централно училиште

- IX  - 1 одд. со одделенски раководител Оливера Салтировска                                                                        - IX – 2  одд. со одделенски раководител Фросина Манева                                                                                                                                          
Подрачно училиште                                                                                                                                      - IX – 5  одд. со одделенски раководител Зорица Петковска
Раководител на екскурзија ќе биде Зорица Петковска-професор по математика. 

Екскурзијата ќе биде изведена во мај, 2026 година.                                                                     
Превозникот и местото за сместување ќе бидат одредени преку јавен оглас со избирање на најдобрата понуда.                                                                                                                                         Според Правилникот за екскурзии комисијата за прибирање на понуди ќе го избере најповолниот понудувач.     

Во продолжение следува агендата предвидена за реализација на екскурзијата:
МАРШРУТА НА ЕКСКУРЗИЈА

ПРВ ДЕН

                                                                                                                                                   
Се тргнува  од Куманово во раните утрински часови.  Се патува за Велес каде се посетува куќата на Кочо Рацин. Тргнување кон Крушево каде што се посетува споменик „Македониум“, Спомен куќата на Тодор Проески и Мечкин Камен каде ќе се одржи час со читање реферат. Со овие активности учениците ќе ги продлабочат своите знаења од историјата на македонскиот народ, а ќе видат и сегменти од животот на најсаканиот пејач во Македонија.  Следната дестинација е античкиот град „Хераклеја“ крај Битола каде што ќе се видат остатоци од градска населба од ран и среден век, а ќе следува и прошетка по Широк сокак во Битола. Во доцните попладневни часови се пристигнува во Охрид. Сместување во хотел. Слободно време за индивидуални активности. Следува вечера и потоа се оди на диско – забава. Ноќевање.     

	Мечкин Камен, Крушево


	[image: image2.jpg]




	Хераклеа

	Мозаик во Хераклеа

	Споменик „Македониум“

	[image: image5.jpg]RIS = b — =71
WF‘M it At O A ol (O] 0S




	Спомен куќа на Тодор Проески


ВТОР ДЕН

                                                                                                                                                    
Денот започнува со појадок, по што се оди во посета на  манастирот „Св. Наум“. По пат се застанува за да се посети „Музејот на вода“ - Заливот на коските. Во манастирот се задржува до време за ручек, кога се враќа во хотелот.

По ручекот се оди во Охрид-разгледување на Градот-музеј и неговите културно-историски споменици како и центарот на градот. Оттука низ питорескните улички на Охрид, се стигнува до Античкиот театар. По 15-минутно негово разгледување се искачува до  Самоиловата тврдина – најголема на овие простори, која гордо стои уште од времето на цар Самоил. Се остава време за влез на тврдината и фотографирање.Се посетува и Античкиот театар, гробот на Григор Прличев, куќата на Робевци. Потоа се спушта до  Св. Климентовиот манастир на Плаошник – новоизградена црква „Св. Климент и св. Пантелејмон“. Во неа денеска почиваат моштите на св. Климент Охридски, прв словенски епископ и основоположник на Македонската православна црква. Од Плаошник се оди во црквата „Св. Јован Канео“, со прекрасната глетка на Охридското Езеро.                                                                                                                                        Следната активност е во хотелот каде што има организирано свечена вечера со жива музика во чест на  полуматурска прослава.  Учениците тогаш ќе имаат можност заеднички да го прослават завршувањето на еден дел од нивниот живот, основното образование и нивните другарувања девет години.Ноќевање.
	Манастир „Св. Наум“

	Самуилова тврдина

	Црква „Св. Климент и Пантелејмон“
	Црква „Св. Јован Канео“

ТРЕТ ДЕН

                                                                                                                                                        
По појадокот се тргнува кон Природо-научен музеј во Струга, а потоа се посетуваат и Вевчанските извори, кои се познати како најубавите извори во Македонија. Преку Дебарското Езеро се стигнува до манастирот Рајчица каде што се прави кратка пауза. Се продолжува кон манастирот „Св. Јован Бигорски“ - еден од најубавите манастири во Македонија и најпозната дестинација за странските туристи ширум светот. Тој е споменик на културата во РМ и е заштитен со закон. Овој манастир е на сите видео – разгледници и рекламни материјали за Македонија. Тука е непроценливиот по вредност иконостас направен во дрворез. Оттука се продолжува кон Тетово каде што ќе биде посетена познатата живописна Шарена џамија, која е значајна по по своите значајни внатрешни и надворешни сликарски декорации. Пристигнувањето во Куманово ќе биде во вечерните часови.

	Природо-научен музеј
	Вевчански извори

	Манастир Рајчица
	Бигорски манастир

	Шарена џамија

Цената ги вклучува следниве услуги:
· Превоз со високотуристички климатизиан автобус

· Два полни пансиони во хотел

· Свечена полуматурска вечера со жива музика

· Влезници за културно-историски знаменитости и разгледување со кустоси

· Посета на дискотека со пијалок

· Обезбеден лекар пратител за цело време на екскурзијата

· Патничко и здравствено осигурување

· Организација и водство на екскурзија

Изготвиле:

Дејан Младеновски  - директор;                                                                                                     Зорица Петковска, професор по математика – раководител на екскурзијата;                                                                                                                                                        Оливера Салтировска, професор по англиски јазик;                                                                                      Фросина Манева,  професор по информатика;                                   
                                                                                          Куманово, февруари 2026 год.

